Arthur Ashe
Store norske leksikon,Sport og spill,Ballsport,Racketsport,Tennis
Arthur Ashe var en amerikansk tennisspiller. Han var blant verdens fremste tennisspillere på 1960- og 1970-tallet. Ashe var den første svarte mannlige spilleren som vant single i US Open, Australian Open og Wimbledon.
Ashe tok totalt 33 titler i løpet av karrieren sin, derav tre Grand Slam-titler: US Open (1968), Australian Open (1970) og Wimbledon (1975). I tillegg vant han Davis Cup som spiller tre ganger (1968–1970) og som kaptein for USA to ganger (1981–1982).Ashe døde av lungebetennelse i 1993 etter å ha blitt smittet av hiv-viruset gjennom blodoverføring under tidligere hjerteoperasjoner. Ashe utga bøkene Hard Road to Glory (tre bind, 1988) og Days of Grace (1993, utgitt etter hans død). Les mer i Store norske leksikon tennis Eksterne lenker ATP Tour: Arthur Ashe